«Manchester Yunayted» o‘z rasmiy saytida bosh murabbiy Lui van Gaalning jamoani tark etganini tasdiqladi. Lui va uning murabbiylar shtabiga ikki yillik mehnat uchun minnatdorchilik bildirmoqchiman. Mutaxassis faoliyatining eng yuqori cho‘qqisi Angliya kubogining 12-marta qo‘lga kiritilishi bo‘ldi. O‘tgan vaqt davomida Lui bu yerda professional tarzda ish olib bordi. U jamoani tark etmoqda, ammo bizga o‘zi yuzaga olib chiqqan bir necha yosh iqtidorli futbolchilarni qoldirmoqda. Klub unga kelajakda eng yaxshi tilaklarni bildiradi», – deya bayonot berdi «MYu» vitse-prezidenti Ed Vudvord. Jamoa rasmiy sayti xabarida van Gaalning o‘rnida ishlaydigan yangi murabbiyning nomi yaqin vaqt ichida e’lon qilinishi haqida xabar berilgan.